На основу члана 14.Закона о пољопривреди и руралном развоју („Сл.гласник РС“ бр.41/2009, 10/2013-др.закон и 101/2016), Одлуке о буџету града Кикинде за 2018.годину („Сл.лист града Кикинде “, број 34/2017), а у вези са Годишњим програмом заштите, уређења и коришћења пољопривредног земљишта на територији Града Кикинде и у складу са Програмом подршке спровођења пољопривредне политике и политике руралног развоја градa Кикиндe број III-03-320-39/2018 од 30.03.2018.године , Градоначелник града Кикинде дана, 17.05.2018. године, расписује

Ј А В Н И П О З И В

ЗА УЧЕШЋЕ ГРАДА КИКИНДЕ У СУФИНАНСИРАЊУ ИЗГРАДЊЕ ЕКСПЛОАТАЦИОНИХ БУНАРА И СИСТЕМА ЗА НАВОДЊАВАЊЕ “КАП ПО КАП”

**-Циљ и предмет јавног позива-**

Циљ позива за доделу средстава за суфинансирање изградње експлоатационих бунара и система “кап по кап” на територији града Кикинде јесте повећање обрадивих површина , као и побољшање квалитета укупног рода.

**- Услови за пријављивање –**

Право учешћа имају физичка лица са регистрованим пољопривредним газдинством и Удружења регистрована у Агенцији за привредне регистре са територије града Кикинда.

**- Додатни услови –**

* Подносиоци пријаве морају имати адресу на територији јединице локалне самоуправе, с тим што и место реализације инвестиције мора бити на територији јединице локалне самоуправе.
* Подносилац Захтева може користити подстицаје само по једном основу ( бунари или систем “кап по кап”). Такође, пољопривредно газдинство/ Удружење може користити само једну меру подршке по газдинству/ Удружењу.
* Подносилац пријаве мора имати регулисане пореске и друге доспеле обавезе из јавних прихода .
* Регистровано пољопривредно газдинство мора бити уписано у Регистар пољопривредних газдинства и да се налази у активном статусу.
* Доказ о регистрацији удружења у Агенцији за привредне регистре

**-Висина и намена средстава-**

Бесповратна средства која се додељују за ову меру износе 1.000.000,00 динара.

Бесповратна средства за подршку инвестиција по овом позиву утврђују се у износу од 80% од укупне инвестиције , а максимално 30.000,00 по пољопривредном газдинству/Удружењу.

**-Рок за подношење пријава -**

Јавни позив је отворен до утрошка планираних средстава, а закључно са 01.12.2018.године.

**-Услови коришћења средстава-**

Средства за подршку инвестиција по овом позиву додељују се бесповратно.

Бесповратна средства исплаћују се након реализације инвестиције тј. након достављања рачуна са спецификацијом.

Бесповратна средства која се додељују по овом позиву намењена су за изградњу експлоатационих бунара профила fi 50mm до 40 метара дубине, опрему за наводњавање - систем “кап по кап” без пумпе

Комисија има право да утврди чињенично стање на терену, као и да тражи додатну документацију од подносиоца пријаве.

**-Начин достављања пријава-**

Пријаве са потребном документацијом и то:

* Захтев за изградњу есплоатационих бунара/система кап по кап
* Доказ о регистрацији пољопривредног газдинства
* Фотокопија личне карте подносиоца пријаве (уколико је чипована – очитати)
* Фотокопија картице рачуна банке
* Доказ о регулисаним пореским и другим доспелим обавезама из јавних прихода
* Фискални рачун са спецификацијом

Документацију доставити на писарницу Градске управе Кикинда сваког радног дана до 15 часова, ул.Трг српских добровољаца бр. 12, Кикинда.

**-Контакт за додатне иформације-**

Додатне информације могу се добити путем телефона: 0230/410-239; Контакт особа: Дијана Петков и Петар Жигић тел. 0230/410-223

**-Информације о преузимању текста позива –**

Текст јавног позива може се преузети са web презентације града Кикинде ( [www.kikinda.rs](http://www.kikinda.rs)) и на огласној табли Градске управе.

|  |  |
| --- | --- |
| cid:image001.jpg@01D2CEE8.42B7C500 | Република Србија |
| Аутономна Покрајина Војводина |
| ГРАД К И К И Н Д А |
| **ГРАДОНАЧЕЛНИК** |
| Број: V-320-77/2018               **ГРАДОНАЧЕЛНИК** |
| Дана: 17. 05. 2018. године **Павле Марков** |
|  |